( 241 ) 

 princes de haute renommée, qui exercent et exposent tous 

 leurs engins en honneur , en bien faire et en bien régir. 

 Ceux-là sont princes, princes à droit et tout à bon. Dignes 

 sont de porter sceptre et d'avoir règne et possession, car 

 le fait y est. Et vaut mieux un povre homme que vertu ac- 

 compagne, venir à titre de roy, que fils de roy parvienne 

 à couronne, non doué de vertu. Rien ne fait digne l'homme 

 que ses bonnes mœurs, et riens ne le fait clair que son 

 bien faire et louablement soy acquitter en son devoir. Où? 

 certes envers Dieu, envers soy-mesme, envers son pro- 

 pre honneur, envers son propre salut, envers ses subjels 

 par équité maintenir , envers ses nobles par les recon- 

 gnoistre, envers ses serviteurs par les rémunérer, envers 

 les bons et les dignes par les avanchier, envers les sages 

 par les attraire, et envers les vaillans par les honnourer et 

 tenir en amour par singulier bénéfice... 



» Prince prudent et enluminé d'entendement pourvoit à 

 luy-mesme,et par ce moyen il pourvoit à son peuple; il 

 préfère clarté devant ténèbres et sapience devant igno- 

 rance. 11 préfère glorieusement vivre devant vie obscure, 

 et bien faire devant vanité et folie. Il a son amour en 

 clarté figurée de glorieuse vie, et par contraire il fuit les 

 ténèbres pour ce qu'à l'âme il les voit contraires, laquelle 

 àme est claire et resplendissante en soy, et par ce elle 

 aime ce qui est son semblable. Ceste discrétion ne se 

 trouve point en prince ignorant. Prince ignorant n'assiet 

 nulle élection. Et si d'aventure il en assiet aucune, s'y 

 l'assiet-il en ce qui est de sa nature, en chose vileetbasse; 

 car n'a clarté en luy. Tels sont les princes qui sont envelop- 

 pés de charnelle volupté, qui mettent leur trésor en fange. 

 Sages princes et de haut courage le mettent bien en lieu plus 

 noble; sy le mettent-ils en précieux estuy tout haut, là où 



